Merseyside-derby

Merseyside-derby er betegnelsen på en fotballkamp mellom Liverpool FC og Everton FC, de to største fotballklubbene fra Liverpool i Merseyside i England. Begge klubbene spiller i Premier League, øverste divisjon i England.

Merseyside-derbyet ble ofte kalt for det «vennlige derbyet» («Friendly Derby») siden familiene på Merseyside ofte består av supportere for begge klubbene, og fordi lagene ikke er forbundet med bestemte bydeler eller religiøse retninger.

Men de siste årene har rivaliseringen tatt seg opp både på og utenfor banen. Ingen andre oppgjør i Premier League har flere utvisninger enn dette oppgjøret.

 Historie og resultater 
Sammenlagt har Liverpool vunnet flere derby enn Everton. I alt er det per 1. februar 2026 spilt 247 oppgjør, hvorav 213 i ligasammenheng. Totalt står resultatene slik; 101 Liverpool-seire, 68 Everton-seire og 78 uavgjort.

 Rekorder 
 Flest kamper på rad uten derbytap: Liverpool med 23 kamper uten tap i alle turneringer i perioden 2011–2020
 Flest kamper på rad uten derbytap på hjemmebane: Liverpool med 22 (20 serie- og to cupkamper) mellom 2000 og 2020
 Flest kamper på rad uten derbytap på bortebane: Everton med 16 (inkludert ti seire) mellom 1899 og 1920
 Flest seire på rad på hjemmebane: Liverpool med fem fra 1932/33 til 1936/37
 Flest seire på rad på bortebane: Everton med sju fra 1908/09 til 1914/15
 Største hjemmeseier i et derby i ligaen: 6–0 for Liverpool på Anfield i 1935/36-sesongen
 Største borteseier i et derby i ligaen: 5–0 for Everton på Anfield i 1914/15-sesongen og 5–0 for Liverpool på Goodison Park i 1982/83-sesongen
 Mest målrike kamp: 11 mål, Liverpool vant 7–4 på Anfield i 1932/33-sesongen.
 Flest kamper i Merseysidederbyet: Neville Southall som spilte for Everton, med 41 kamper
 Flest mål i Merseysidederbyet: Ian Rush fra Liverpool FC, med 25 scoringer

 Spillere som har byttet side 
Det er ikke mange spillere som har spilt for begge klubbene i løpet av sin karriere, på grunn av rivaliseringen.

 Først Everton så Liverpool 
Nick Barmby
Dave Hickson
David Johnson
Bill Lacey
Steve McMahon
Darren Potter
Abel Xavier

 Først Liverpool så Everton 
Gary Ablett
Peter Beardsley
David Burrows
Don Hutchison
Jimmy Payne
Kevin Sheedy
Dave Watson
Sander Westerveld
Conor Coady
Andy Lonergan

Rafael Benítez Er den eneste som har vært manager for begge klubber i moderne tid. 
W. E. Barclay ledet Everton fra 1888 til 1889 før han var Liverpool manager fra 1892 til 1896.

 Spillere som har vært supportere av den klubben de ikke spiller for 
Det har vært flere spillere som har spilt for en klubb og vært supportere av den andre:

Evertonians som har spilt/spiller for Liverpool

Jamie Carragher
Michael Owen
Ian Rush
Jimmy Payne
Steve McManaman
Robbie Fowler
David Thompson
Craig Lindfield
Adam Lallana

Liverpudlians som har spilt/spiller for Everton

Peter Reid
Steve McMahon
Alan Harper
Phil Jevons
Conor Coady

 Eksterne lenker 
 Evertonfc.com
 Liverpoolfc.tv

Kategori:Everton
Kategori:Liverpool FC
Kategori:Fotballrivalisering